Bly só veilig tussen wilde diere | Weg
Uit die argief: As jy nie weet hoe om diere soos leeus, olifante of hiënas in die natuur te hanteer nie, beland jy dalk op die spyskaart.
Dis nie net onervare buitelandse toeriste wat onder wilde diere in Suider-Afrika deurloop nie.
Diere-aanvalle is 'n risiko vir enigiemand wat in die veld kamp of ry. En behoede jou as jy diep in die bos vasval en te voet moet hulp soek waar daar gevaarlike diere rondloop.
As jy dán nie weet hoe om op te tree nie, word jy dalk leeukos.
Ons het by Riaan Haasbroek, eienaar van Bushward Safari's en 'n lopende diere-ensiklopedie, gaan aanklop vir raad oor hoe om teenoor wilde diere in die natuur op te tree.
Dié Pretorianer spandeer tot sewe maande per jaar in die veld, waar hy bostoere lei en oorlewingskursusse aanbied.
Riaan het ook ondervinding in wild- en omgewingsbestuur, was al by menigte wildopsporing- en wildvangoperasies betrokke en het self al deurgeloop onder wilde diere.
Hierdie artikel het oorspronklik in Januarie 2017 verskyn. Ons probeer nuwe inligting bywerk, maar feite en geite kon intussen verander het – laat weet gerus by digitaal@weg.co.za as jy iets raaksien.